stanford-oval/wikipedia huggingface dataset:
Siebenrockiella leytensis

| Siebenrockiella leytensis |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Geoemydidae
Suku::  Siebenrockiella
Laji::  leytensis
Kaksiosainen nimi
 Siebenrockiella leytensis  (Taylor 1920) 
Katso myös
   Siebenrockiella leytensis Wikispeciesissä   Siebenrockiella leytensis Commonsissa 
Infobox OKNimi-testi OKIUCN-testi OK: 
Siebenrockiella leytensis on harvinainen aasialainen kilpikonnalaji. Kansainvälinen luonnonsuojeluliitto IUCN on luokitellut lajin äärimmäisen uhanalaiseksi.
Siebenrockiella leytensis on keskikokoinen kilpikonna, jonka kilven pituus voi olla 30 cm. Kilpi ja pää ovat tummanruskeat. Pään takaosassa on kermanvärinen raita.
Lajia tavataan Filippiineillä Palawanin saariryhmässä. Se elää soistuvassa metsässä hitaasti virtaavissa mutapohjaisissa puroissa. Nuoret yksilöt viettävät lähes kaiken aikansa vedessä, muutta varttuneempina ne saattavat nousta kuivalle maalle. Naaras munii kerrallaan 1–2 munaa ja peittelee ne lehtikarikkeeseen metsän pohjalle. Muninta voi toistua kolmekin kertaa vuodessa.
Laji määritettiin vuonna 1920, ja vuosikymmenien ajan se tunnettiin vain museonäytteistä. Vuonna 1987 yksittäinen konna löytyi ruokatorilta Palawanin pohjoisosasta. Laji kuului aiemmin Heosemys-sukuuun, mutta DNA-tutkimusten jälkeen se siirrettiin nykyiseen sukuunsa.
Siebenrockiella leytensis -lajin uhanalaisuuteen on vaikuttanut ennen kaikkea sen myyminen Itä-Aasian ruokamarkkinoille ja lääkekäyttöön. Lisäksi elinympäristöjen muuttuminen vaikuttaa lajin harvinaistumiseen. Vuonna 2018 arvioitiin, että Siebenrockiella leytensis on yksi maailman 25 uhanalaisimmasta kilpikonnalajista. Se on periaatteessa rauhoitettu ja CITES-sopimus kieltää sen myynnin ulkomaille. Käytännössä salametsästys on yleistä. Vuonna 2015 takavarikoitiin yli 4000 yksilöä.
Samuli Muje

| Samuli Muje> Henkilötiedot |
| --- | --- |
Syntynyt: 14. elokuuta 1974 (ikä 50) Turku
Kansalaisuus:  Suomi
Aiheesta muualla
IMDb
Samuli Muje (s. 14. elokuuta 1974 Turku) on suomalainen näyttelijä.
Ura

Samuli Muje opiskeli Tampereen yliopiston näyttelijäntyön laitoksella. Valmistumisestaan lähtien hän on työskennellyt Tampereen työväen teatterissa. Muje on näytellyt myös televisiossa, muun muassa Yle TV2:n sarjoissa Klubi ja Lähempänä taivasta.
Yksityiselämä

Mujeella on sisko ja veli. Heidän isänsä oli näyttelijä Juha Muje. Muje muutti murrosiässä Espooseen isän töiden vuoksi, mutta siirtyi armeijan jälkeen Tampereelle. Mujeen puoliso on Heidi Kiviharju, ja heillä on kaksi lasta.
Shivakumara Swami

Shivakumara Swami kesäkuussa 2007.
Shivakumara Swami (alk. Shivanna) (1. huhtikuuta 1907 – 21. tammikuuta 2019) oli intialainen filantrooppi. Hänelle myönnettiin työstään Padma Bhushan ja Karnataka Ratna. Sivakumaran perustama Guru Kula tarjoaa ilmaista ruokaa, asumista ja koulutusta lapsille kaikista kasteista ja uskonnoista. Uskonnolliselta kannaltaan Shivakumara oli lingayat.
Swami kuoli 111-vuotiaana 21. tammikuuta 2019.
Ruostekirjoahven

| Ruostekirjoahven> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Alaheimo::  Cichlasomatinae
Suku::  Laetacara
Laji::  dorsigera
Kaksiosainen nimi
 Laetacara dorsigera  (Heckel, 1840) 
Synonyymit
 Acara dorsiger Heckel, 1840  Aequidens dorsiger  Aequidens dorsigera  Aequidens flavilabris  Astronotus dorsigera  Parvacara dorsigera 
Katso myös
   Ruostekirjoahven Wikispeciesissä   Ruostekirjoahven Commonsissa 
Infobox OKNimi-testi OK: 
Ruostekirjoahven (Laetacara dorsigera) on keskikokoinen kirjoahveniin kuuluva kala.
Koko ja ulkonäkö

Ruostekirjoahvenkoiras kasvaa noin 8 cm pitkäksi, naaras jää kuusisenttiseksi. Väritys on ruskea-harmaa-sinertävä. Aikuisen kalan rinta ja selkäevän yläreuna ovat ruosteenruskeat. Kala muistuttaa varsinkin nuorena lähisukulaistaan lippukirjoahventa.
Alkuperä

Ruostekirjoahven elää villinä Etelä-Amerikan joissa: Amazonasin, Guaporen, Paranán ja Paraguayn vesistöissä Brasiliassa, Paraguayssa ja Argentiinassa.
Käyttäytyminen ja lisääntyminen

Ruostekirjoahven on reviirikala, joka voi olla aggressiivinen muille kaloille ja tappaa pienempiään varsinkin kutuaikana. Akvaariossa on hyvä olla piilopaikkoja kuten juurakoita ja kasvitiheikköjä. Kalat kutevat vaakasuoralle alustalle kuten kivelle tai kasvinlehdelle. Ne hoitavat mätiä ja vastakuoriutuneita poikasia.
Vesiolot

Muiden eteläamerikkalaisten jokikirjoahventen tavoin ruostekirjoahven viihtyy pehmeässä ja happamassa vedessä. Sopiva lämpötila on 20–25 astetta, pH 6–7,2, kovuus alle 10 dGH.
Aiheesta muualla

The Aquarium Wiki
Aquaworld (Arkistoitu – Internet Archive) (myös kuva nuoresta yksilöstä)
Sakshaugin vanha kirkko

| Sakshaugin vanha kirkko Sakshaug gamle kirke |
| --- | --- |

Sijainti:  Inderøy, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  1100-luku
Materiaali:  kivi
Istumapaikkoja:  200
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sakshaugin vanha kirkko (norj. Sakshaug gamle kirke) on Inderøyn kunnassa Trøndelagin läänissä Norjassa sijaitseva 1100-luvulla rakennettu keskiaikainen kivikirkko. Se jäi pois käytöstä vuonna 1871, kun uusi Sakshaugin kirkko valmistui. Vanha kirkko kuitenkin korjattiin 1900-luvulla ja vihittiin uudelleen käyttöön vuonna 1958.
Kuvia

Osittain puretun kirkon rauniot ennen 1900-luvun kunnostamista.
Kirkkosali
Saarnastuoli
Aiheesta muualla

Kuvia tai muita tiedostoja aiheesta Sakshaugin vanha kirkko Wikimedia Commonsissa
Shay Brennan

Seamus Anthony "Shay" Brennan (s. 6. toukokuuta 1937 Manchester, Yhdistynyt kuningaskunta - 9. kesäkuuta 2000 Tramore, Irlanti) oli irlantilainen jalkapalloilija. Hän pelasi puolustajana Manchester Unitedissa.
Ensimmäisen ottelunsa ManU:ssa Brennan pelasi vuonna 1958 ottelussa Sheffield Wednesdayta vastaan. Hän auttoi Unitedin liigamestaruuteen vuosina 1965 ja 1967 ja Euroopan Cupin voittoon vuonna 1968. Brennan lopetti uransa Manchester Unitedissa vuonna 1970. Hän pelasi 355 ottelua ja teki 6 maalia.
Salaisen agentin tunnustukset

| Salaisen agentin tunnustukset> Confessions of a Dangerous Mind |
| --- | --- |
 Chuck Barris, jonka omaelämäkertaan elokuva pohjautuu
Ohjaaja:  George Clooney
Käsikirjoittaja:  Charlie Kaufman
Tuottaja:  Andrew Lazar
Säveltäjä:  Alex Wurman
Kuvaaja:  Newton Thomas Sigel
Leikkaaja:  Stephen Mirrione
Pukusuunnittelija:  Renée April
Pääosat:   Sam Rockwell  Drew Barrymore  George Clooney  Julia Roberts  Rutger Hauer 
Valmistustiedot
Valmistusmaa:  Yhdysvallat
Tuotantoyhtiö:  Miramax Films
Levittäjä:  Miramax Netflix
Ensi-ilta:   Yhdysvallat 31. joulukuuta 2002  Suomi 18. huhtikuuta 2003 
Kesto:  113 min
Alkuperäiskieli:  englanti
Budjetti:  29 milj. USD
Aiheesta muualla
IMDb 
Elonet
AllMovie
Infobox OKNimi-testi OK: 
Salaisen agentin tunnustukset (Confessions of a Dangerous Mind) on vuonna 2002 julkaistu George Clooneyn ohjaama elokuva. Elokuva perustuu TV-visailumoguli Chuck Barrisin omaelämäkertaan. Chuck Barris on muun muassa The Dating Gamen (Napakymppi) ja The Gong Show'n kaltaisten TV-visailujen luoja, jonka väitetään toimineen palkkamurhaajana CIA:lle 1960- ja 1970-luvuilla.
Näyttelijät

| 0 | 1 | 2 |
| --- | --- | --- |
|  Sam Rockwell  | … |  Chuck Barris   |
|  Drew Barrymore  | … |  Penny Pacino   |
|  George Clooney  | … |  Jim Byrd   |
|  Julia Roberts  | … |  Patricia Watson   |
|  Rutger Hauer  | … |  Keeler   |
|  Jerry Weintraub  | … |  Larry Goldberg   |
|  Robert John Burke  | … |  Jenks   |
|  Michael Ensign  | … |  Simon Oliver   |
|  Maggie Gyllenhaal  | … |  Debbie   |
|  Rachelle Lefevre  | … |  Tuvia   |
|  Kristen Wilson  | … |  Loretta   |
|  Daniel Zacapa  | … |  Renda   |
|  Emilio Rivera  | … |  Benitez   |
|  Carlos Carrasco  | … |  Brazioni   |
Savilly

| Savilly |
| --- | --- |
 Kunnantalo
 Savilly
 Koordinaatit: 47°07′37″N, 4°16′51″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Beaune
Pinta-ala:  
 – Kokonaispinta-ala:  8,3 km²
Korkeus:  525 m
Väkiluku (2018):  80 
 – Väestötiheys:  9 as./km²
Kunnan numero:  21593
Infobox OKVirheellinen NIMI-arvo: 
Savilly on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 53 kilometriä Beaunen kaupungista länteen.
Kunnan kirkko on peräisin 1100-luvulta ja sitä muutettu 1300-luvulla. Kirkossa oli suuri vikoja ja se päätettiin rakentaa uudelleen 1800-luvulla.
Kunta on osa Morvanin luonnonpuistoa (Parc naturel régional du Morvan).
Aiheesta muualla

Kuvia tai muita tiedostoja aiheesta Savilly Wikimedia Commonsissa
Shay (jumala)

Shay oli muinaisessa Egyptissä kohtalon henkilöitymä. Shay oli enemmän käsite kuin persoonallinen jumala, eikä tällä ollut Egyptissä omaa papistoa. Shay kuvattiin kuitenkin joskus taiteessa parrakkaana miehenä, ja tämä saatettiin esittää kohtaloon liittyvien jumalatarten Meskhenet ja Renenutet kanssa. Amenemopetin opetusten mukaan "kukaan ei voi jättää huomiotta Shayta".
Shiva-kraatteri

Shiva-kraaterin sijainti ja Intian ylänköalueita
Shiva-kraatteri on väitetty Intian rannikolla oleva muinainen asteroidin aiheuttama törmäyskraatteri. Se sijaitsee Intian valtameren pohjassa Mumbain kohdalla. Jotkut tutkijat arvelevat, että Shiva-kraatteriin liittyvä valtava asteroiditörmäys olisi aiheuttanut dinosaurusten joukkotuhon, ei Chicxulubiin Jukatanille tapahtunut varmistettu törmäys, joka joidenkin arvioiden mukaan olisi tapahtunut jo noin 300 000 vuotta ennen varsinaista liitukauden loppua, jolloin liitueliöt ja dinosaurukset katosivat. Törmäys on mahdollisesti laukaissut Deccanin laakiobasalttipurkaukset. Toisten mukaan kraatterin jäänteeltä näyttävät muodostumat ovat syntyneet muuten kuin asteroidin törmäyksessä tapahtuneissa geologisissa muutoksissa.
Kiistellyn 65 miljoonaa vuotta vanhan Shiva-kraatterin olemassaolo on päätelty samankeskisistä geofysikaalisista poikkeamista, porausnäytteistä ja järistysaaltojen heijastumista. Kraatterimainen muodostuma on hyvin epämääräinen. Kraatterin mitat ovat nykyään noin 400 × 600 kilometriä ja sen keskus on mahdollisesti Bombayn ylänkö, joka on noussut ylös 5 km ympäristöstään, tai vedenalainen vuori. Alueella on runsaasti kaasu- ja öljyesiintymiä. Kraatteri on suureksi osaksi hautautunut maan sisään ja se on eroosion kuluttama.
Shivaksi kutsuttu muodostuma näyttää syntyneen laakiopurkausten kestäessä. Geologit eivät ole yksimielisiä siitä, että Shiva-kraatteriksi kutsuttu muodostuma on valtavan, noin 40 kilometrin läpimittaisen jättiasteroidin törmäyksen aiheuttama, niin kuin jotkut tutkijat ajattelevat. Sankar Chatterjee kollegoineen pitää sitä parempana teoriana dinosaurusten tuhoon kuin Chicxulub-kraatteria, joka on ehkä syntynyt Shivaa ja liitukauden loppua hieman aiemmin.
Käännös suomeksi
Sergio Goycochea

Sergio Goycochea
Sergio Goycochea (s. 17. lokakuuta 1963 Lima, Buenos Airesin maakunta) on argentiinalainen jalkapallomaalivahti.
Aikaisemmin Defensores Unidosissa pelannut  Goycochea siirtyi vuonna 1982 suurseura River Plateen, missä hän oli pitkän aikaa Nery Pumpidon varamiehenä. Tilanne oli sama myös Argentiinan maajoukkueessa. Vuonna 1988 Millonariosiin siirtynyt Goycochea teki kansainvälisen läpimurtonsa Pumpidon loukkaannuttua 1990 Italian MM-kisoissa. Hänen torjunnoillaan Argentiina selviytyi sekä puolivälierässä että välierässä käydyistä rangaistuspotkukilpailuista aina loppuotteluun Saksaa vastaan. Argentiina kuitenkin hävisi ottelun. Hänet valittiin kisojen tähdistöjoukkueeseen.
1990-luvulla Goycocheca siirtyi joka vuosi seurasta toiseen. Hän edusti urallaan ranskalaista Brestiä, paraguaylaisia Cerro Porteñoa ja Olimpiaa, kotimaassaan uudelleen River Platea sekä Mandiyúta, brasilialaista Internacionalia sekä vielä kotimaasaan Vélez Sársfielda ja Newell's Old Boysia ennen lopettamistaan vuonna 1998.
Maajoukkueessa Goycochea saavutti vuoden 1990 MM-hopean lisäksi Copa Américan mestaruuden kahdesti: 1991 Chilessä ja 1993 Ecuadorissa. Hän oli mukana myös 1994 Yhdysvaltain MM-kisoissa lähinnä vaihtomiehen ominaisuudessa. Hän pelasi 44 maaottelua vuosina 1987–1994.
Aiheesta muualla

Tilastoja
Tilastot Argentiinan sarjoista
Argentiinan joukkue – Jalkapallon MM-kilpailut 1990
1 Pumpido |
2 Batista |
3 Balbo |
4 Basualdo |
5 Bauza |
6 Calderón |
7 Burruchaga |
8 Caniggia |
9 Dezotti |
10 Maradona |
11 Fabbri |
12 Goycochea |
13 Lorenzo |
14 Giusti |
15 Monzón |
16 Olarticoechea |
17 Sensini |
18 Serrizuela |
19 Ruggeri |
20 Simón |
21 Troglio |
22 Cancelarich |
Valmentaja Bilardo
Sara Giraudeau

| Sara Giraudeau |
| --- | --- |
 Giraudeau vuonna 2018
Henkilötiedot
Syntynyt: 1. elokuuta 1985 (ikä 39) Boulogne-Billancourt, Ranska
Ammatti:  näyttelijä
Näyttelijä
Merkittävät roolit:  Pascale Chavanges (Petit Paysan) Marina Loiseau (Le Bureau, vakoojaverkosto)
Palkinnot
 César 2018 (Paras sivuosa, Petit Paysan) 
Aiheesta muualla
IMDb
Sara Giraudeau (s. 1. elokuuta 1985 Boulogne-Billancourt) on ranskalainen näyttelijä. Hänet on palkittu parhaan sivuosan César-palkinnolla vuonna 2018 roolistaan elokuvassa Petit Paysan. Hänet tunnetaan myös agentti Marina Loiseaun roolista televisiosarjassa Le Bureau, vakoojaverkosto.
Elämä ja ura

Giradeaun vanhemmat ovat näyttelijä-ohjaaja Bernard Giraudeau (k. 2010)  ja näyttelijä Anny Duperey. Hän teki ensimmäisen elokuvaesiintymisensä 11-vuotiaana isänsä ohjaamassa elokuvassa Les Caprices d'un fleuve. Seuraavana vuonna hän näytteli teatterissa nuorta porvarisnaista Oscar Wilden näytelmässä Onnellinen prinssi. Suoritettuaan kirjallisuuslinjan ylioppilastutkinnon hän alkoi 17-vuotiaana opiskella näyttelemistä Jean Périmonyn johtamassa teatterikoulussa Pariisissa. Hänen lahjakkuutensa pantiin merkille ja pian hän alkoi saada rooleja teatterista sekä televisiosarjoista. Vuonna 2015 hän sai merkittävän roolin Canal+:n vakoojasarjasta Le Bureau, vakoojaverkosto, jossa hän näyttelee agentti Marina Loiseau'ta, joka lähetetään Iraniin soluttautumaan ydinvoimalaan. Vuonna 2018 hän sai parhaan sivuosan César-palkinnon elokuvasta Petit Paysan.
Giradeaun asuu näyttelijä Simon Hubertin kanssa, ja heillä on kaksi tytärtä.
Aiheesta muualla

Kuvia tai muita tiedostoja aiheesta Sara Giraudeau Wikimedia Commonsissa
Shannon Perreault

| Shannon Perreault> Henkilötiedot.Näyttelijä |
| --- | --- |
Aktiivisena:  2001–
Merkittävät roolit:  Samantha (Medabots) Mariam (Beyblade V-Force)
Aiheesta muualla
IMDb 
Shannon Perreault on kanadalainen ääninäyttelijä ja apulaiseditori. Hänen ensimmäinen näytelmäroolinsa oli lyhytelokuvassa Password.
Filmografia

Medabots (2001–2004) (ääni)
Beyblade (2003) (ääni)
Beyblade V-Force (2003–2004) (ääni)
Wilby Wonderful (2004) (ääni)
Beyblade: The Movie (2005) (ääni)
Rotting Hills (2005) (ääni)
Password (2006)
Aiheesta muualla

Shannon Perreault Anime News Networkissa (englanniksi)
Savoiji

Savoiji (lat. Ducatus Sabaudiae, ital. Savoia, ransk. Savoie) oli historiallinen valtio nykyisen Ranskan alueella.
Historia

Savoijin ruhtinaskunta syntyi, kun Burgundin kuningas Rudolf III (n. 970–1032) läänitti vuonna 1003 Mauriennen vuoristoalueen aatelismies Humbert I Valkokädelle (k. 1048), Savoijin kuningassuvun perustajalle, joka hallitsi itse asiassa suurta osaa alueesta. Humbert ja hänen seuraajansa rakensivat keskiajalla itselleen merkittävän valtion, jonka tukikohtana oli Savoiji ja joka ulottui itään Alppien yli Piemonten alueelle. Savoiji päätyi 1000-luvulla Burgundin maiden mukana Pyhän saksalais-roomalaisen keisarikunnan alaisuuteen.
Savoijista tuli vuonna 1416 herttuakunta Pyhässä saksalais-roomalaisessa keisarikunnassa. 1400-luvun lopulla Savoijin herttua peri esiäitinsä kautta menetettyjen ristiretkeläisvaltakuntien eli Jerusalemin, Kyproksen ja Armenian kuninkaan tittelin, jota herttuat seuraavina vuosisatoina käyttivät, mutta ulkovallat tunnustivat sen vain satunnaisesti.[lähde? ]
Uuden ajan alussa Savoijista tuli Ranskan laajentumisen kohde sen strategisen aseman vuoksi, joka ohjasi reittejä Italiaan. Vaikka ranskalaiset joukot miehittivät Savoijin useita kertoja 1500- ja 1600-luvuilla, Savoijin herttuat pystyivät valtaaman sen takaisin. Samaan aikaan pääosin ranskankielinen Savoiji menetti hegemoniansa Savoijin maiden keskuudessa, kun herttuat alkoivat suosia italialaisia ​​alueitaan, mikä heijastui pääkaupungin siirrossa Chambérysta Piemonten Torinoon vuonna 1563.
Habsburgien ja Ranskan välisen Espanjan perimyssodan jälkeen vuonna 1714 Savoijin herttua sai Utrechtin rauhassa Sisilian kuningaskunnan ja Sisilian kuninkaan tittelin. Vuonna 1720 Sisilia vaihdettiin Sardiniaan, jolloin herttuan hallitsemista alueista muodostui Sardinian kuningaskunta. Savoiji liitettiin Ranskaan vallankumoussotien aikana vuonna 1792 ja palautettiin perinteisille hallitsijoilleen vuonna 1815. Vuonna 1860 Napoleon III liitti ranskanpuoleisen Savoijin ja Nizzan kreivi­kunnan Ranskaan.[lähde? ]
Nykyisin Savoijin alue käsittää Ranskan Savoien ja Haute-Savoien departementit Rhône-Alpesin hallintoalueella.[lähde? ]
Maantiede, elinkeinot, uskonto

Genevenjärven eteläpuolella sijaitseva alue koostuu lähes kokonaan vuoristokasvillisuudesta. Suuri osa alueen rajallisesta viljelysmaasta on käytetty karjankasvatukseen ja lypsykarjan pitämiseen, maanviljelyksessä kasvatetaan viljaa, viiniköynnöstä ja hedelmiä (omenoita). Metsät ovat tärkeä luonnonvara, ja juustonvalmistus ja sahateollisuus ovat tärkeitä teollisuudenaloja. Perinteiset asuintalot (châlets) Savoijin luoteisosassa on rakennettu puusta ja Hautes-Alpes alueen talot on suurelta osin rakennettu kivestä. Maatilat sijaitsevat yleensä erittäin hajallaan. Savoiji on pääasiallisesti roomalaiskatolinen, jonne protestanttisuus on ulottunut harvakseltaan.
Aiheesta muualla

Kuvia tai muita tiedostoja aiheesta Savoiji Wikimedia Commonsissa
Käännös suomeksi
Shayne Corson

| Shayne Corson |
| --- | --- |

Henkilötiedot
Syntynyt: 13. elokuuta 1966 Ontario, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Pituus:  183 cm
Paino:  79 kg
Pelinumero:  9
Pelaajaura
Pääsarjaura:  1982–2004
Shayne Corson (s. 13. elokuuta 1966 Barrie, Ontario) on uransa lopettanut kanadalainen jääkiekkoilija. Hänen pelipaikkansa oli vasen laitahyökkääjä. Corson pelasi NHL:ssä 19 kautta ja 1156 ottelua saaden 693 pistettä. Hänen viimeinen seuransa oli Dallas Stars kaudella 2003–2004. Corson pelasi uransa alussa kolme kautta OHL:ssä tehden joka kausi yli pisteen per peli.
Simo Martomaa

Simo Martomaa on suomalainen suunnistaja. Martomaa saavutti juniorien MM-kilpailuissa maailmanmestaruuden viestissä vuonna 1993 ja hopeaa vuonna 1994. Henkilökohtaisissa kilpailuissa hänen paras saavutuksensa oli keskimatkan neljäs sija vuodelta 1994. Suunnistuksen maailmancupin osakilpailussa Martomaan paras saavutus on 15. sija vuodelta 1998. Martomaa edusti suunnistusurallaan seuratasolla Vehkalahden Veikkoja ja Kalevan Rastia. Kalevan Rastin joukkueessa Martomaa voitti Jukolan Viestin kolme kertaa vuosina 2004, 2007 ja 2008.
Simo Martiskainen

| Simo Martiskainen> Henkilötiedot |
| --- | --- |
Syntynyt: 2. huhtikuuta 1993
Kansalaisuus:   Suomi
Uran tiedot
Laji:  futsal
Seura:   Ilves FS
Saavutukset
Voitot:  Suomen mestaruus (2 kertaa)
Simo Martiskainen (s. 2. huhtikuuta 1993) on suomalainen futsalpelaaja, joka edustaa Futsal-liigassa pelaavaa Ilves FS:ää. Hän pelaa myös jalkapalloa TPV:ssä. Martiskainen on pelannut Suomen futsalmaajoukkueessa neljä ottelua. Hän on edustanut Ilvestä vuodesta 2012 ja voittanut kahdesti Suomen mestaruuden. Martiskainen teki maajoukkuedebyyttinsä alkuvuodesta 2014. Jalkapallossa hänen pelipaikkansa on keskikenttäpelaaja.
Siluurit

Walesin heimot vuonna 40.
Siluurit (Silures) olivat kelttiheimo, joka asui Glamorgansissa Gwentissä ja mahdollisesti myös eteläisessä Powysissa. Siluurien mäkilinnoissa, kuten myös heidän länsinaapureidensa demetojen linnoituksissa, näkyy vaikutteita Lounais-Englannin varustuksista. Siluurien pohjoispuolella asuivat ordovikit, ja siluureista itään puolestaan dobunnit.
Paleotsooisen kauden kolmatta jaksoa kutsutaan siluurien mukaan siluurikaudeksi, sillä tämän geologisen jakson esiintymiä on siluurien asuinsijoilla Kaakkois-Walesin vuoristossa.
Shiv-Hari

Shiv-Hari viittaa intialaiseen säveltäjäduoon, jonka muodostavat santurin soittaja Shivkumar Sharma ja huilisti Hariprasad Chaurasia. Kaksikko on työskennellyt intialaisen klassisen musiikin sekä intialaisen elokuvamusiikin parissa.